《满庭芳·碧落横秋》
宋代·佚名

碧落横秋，浮云崩浪，夜凉先到梧桐。荷花十丈，人在赤城中。凤髻尚梳雾湿，眉峰翠、的烁双瞳。多应是，金丹一粒，点就蕊仙宫。相逢。蓬岛客，酒翻银海，一饮如虹。弄横玉招月，吹上层空。青鸾传书满座，蟠桃树、已结轻红。拚沉醉，人间拍手，一笑有东风。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。